b'\n_START_ARTICLE_\n\xc4\x8ci\xc5\xa1\xc4\x8denje spomina (ra\xc4\x8dunalni\xc5\xa1tvo)\n_START_PARAGRAPH_\n\xc4\x8ci\xc5\xa1\xc4\x8denje spomina (tudi \xc4\x8di\xc5\xa1\xc4\x8denje smeti, \xc4\x8di\xc5\xa1\xc4\x8denje pomnilnika, pospravljanje pomnilnika, angle\xc5\xa1ko garbage collection, oziroma GC) je v ra\xc4\x8dunalni\xc5\xa1tvu oblika avtomati\xc4\x8dnega upravljanja s pomnilnikom. \xc4\x8cistilnik spomina posku\xc5\xa1a sprostiti spomin, ki ga zasedajo objekti, ki jih program ne uporablja ve\xc4\x8d. \xc4\x8ci\xc5\xa1\xc4\x8denje spomina je leta 1959 izumil John McCarthy za avtomatizacijo upravljanja s spominom v jeziku Lisp._NEWLINE_\xc4\x8ci\xc5\xa1\xc4\x8denje spomina se lahko razume kot nasprotje ro\xc4\x8dnega upravljanja s spominom, kjer je razvijalec programa zadol\xc5\xbeen za dealokacijo (spro\xc5\xa1\xc4\x8danje) spomina, ki ni ve\xc4\x8d v uporabi.'